AIŠKINAMASIS RAŠTAS

Dėl nekilnojamojo turto pirkimo Molėtų rajono savivaldybės nuosavybėn

1. Parengto tarybos sprendimo projekto tikslai ir uždaviniai:

Parengto sprendimo projekto tikslas – pirkti už savivaldybės biudžeto lėšas nekilnojamąjį turtą, esantį Molėtų r. sav., Alantoje, Ukmergės g. 1:

1.1. ūkio pastatą (registro Nr. 90/69; unikalus Nr. 4400-0419-0829; užstatytas plotas 63 kv. m; pastatytą 1954 m.), už 350,00 Eur;

1.2. ūkio pastatą (registro Nr. 90/69; unikalus Nr. 4400-0419-0830; užstatytas plotas 13 kv. m; pastatytą 1969 m.), už 150,00 Eur.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

3. Laukiami rezultatai:

Nupirkus pastatus bus sudaryta galimybė prie kultūros paveldo objekto – sinagogos pastato sukurti infrastruktūrą (privažiavimo kelias, pėsčiųjų takai, parkavimo vietos ir kita).

4. Lėšų poreikis ir jų šaltiniai:

Lėšų poreikis – 500,00 Eur savivaldybės biudžeto lėšų.

5. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybės administracijos (toliau – Administracijos) direktorius 2023 m. lapkričio 22 d. įsakymu Nr. B6-743 „Dėl nekilnojamojo turto pirkimo Molėtų rajono savivaldybės nuosavybėn ekonominio ir socialinio pagrindimo patvirtinimo“, patvirtino Nekilnojamojo turto pirkimo Molėtų rajono savivaldybės nuosavybėn ekonominį ir socialinį pagrindimą. Molėtų rajono savivaldybės taryba 2023 m. lapkričio 30 d. priėmė sprendimą Nr. B1-265 „Dėl nekilnojamojo turto pirkimo Molėtų rajono savivaldybės nuosavybėn“ (toliau – Sprendimas).

Administracijos direktorius, vadovaudamasis sprendimu, 2023 m. gruodžio 13 d. įsakymu Nr. B6-765 „Dėl Molėtų rajono savivaldybės nekilnojamojo turto pirkimo komisijos sudarymo, jos darbo reglamento patvirtinimo“ sudarė Molėtų rajono savivaldybės nekilnojamojo turto pirkimo komisiją (toliau – Komisija) ir suteikė visus įgaliojimus Komisijai organizuoti ir atlikti nurodyto nekilnojamojo turto pirkimą neskelbiamų derybų būdu. Kadangi perkamas turtas, vieta, turto savininkas yra žinomi, Komisija 2023-12-14 išsiuntė kandidatui pasiūlymą teikti paraišką. Komisijai gavus pasiūlymą pirkti turtą – ūkinius pastatus: ūkio pastatą (registro Nr. 90/69; unikalus Nr. 4400-0419-0829; užstatytas plotas 63 kv. m; pastatytą 1954 m.) ir ūkio pastatą (registro Nr. 90/69; unikalus Nr. 4400-0419-0830; užstatytas plotas 13 kv. m; pastatytą 1969 m.), esančius Molėtų r. sav., Alantoje, Ukmergės g. 1, už 500,00 Eur, turtą apžiūrėjo ir išsiuntė prašymą vertinimui. Nepriklausomi turto vertintojai turtą įvertino 180,00 Eur (ūkio pastatą, kurio unikalus 4400-0419-0829 140 Eur ir ūkio pastatą, kurio unikalus Nr. 4400-0419-0830 40,00 Eur). Komisija, atsižvelgiant į vertinimo kainą, pakvietė Kandidatą pakartotinoms deryboms. Derybų metu kandidatas nurodė galutinę kainą už 2 ūkio pastatus – 500,00 Eur. Komisija pasiūlymą pripažino tikslingu ir ekonomiškai naudingu ir 2024 m. vasario 7 d. pateikė Administracijos direktoriui Pirkimo ataskaitą Nr. T36-6.